recursal/SuperWikiNEXT-32B huggingface dataset:
***Sennepsblomsten*** (orig. The Land of Promise) er en amerikansk stumfilm fra 1917, regissert av Joseph Kaufman.

Handling
--------

Når arbeidsgiveren hennes dør, og etterlater henne pengeløs, bestemmer Nora Marsh seg for å flytte til broren Edward (spilt av Jack W. Johnston) som for tiden bor i Canada. Hun kan imidlertid ikke komme overens med sin svigerinne Gertie (spilt av Mary Alden) og hun må snart flytte ut av hjemmet deres. En annen mann i området, Frank Taylor, eier sin egen gård. Men han opplever at en storm har ødelagt avlingene hans på åkeren, og tvinger ham til å finner seg annet arbeid.

Kort tid etter Noras ankomst reiser Frank til gården sin, men ikke før Nora hører ham bemerke at han har til hensikt å finne seg en kvinne til å være hans kone og husholderske. Noe Nora bestemmer seg for å ta sjansen på. De gifter seg kort tid senere, og Frank tar henne med til gården sin - hvor Nora endelig føler at hun har funnet seg et hjem. Men kort tid senere blir Taylors avlinger infiserte, og hele innhøstingen hans blir fullstendig ødelagt. Samtidig mottar Nora litt penger fra England, og hun tenker på å forlate Taylor.

Skuespillere
------------

* Billie Burke som Nora Marsh.
* Thomas Meighan som Frank Taylor.
* Helen Tracy som Miss Eunice Wickam.
* Jack W. Johnston som Edward Marsh.
* Mary Alden som Gertie Marsh.
* Margaret Seddon som Miss Pringle.
* Walter McEwen som James Wickham.
* Grace Studdiford som Mrs. Wickham.
* John Raymond som Reginald Hornby.

Referanser
----------

1. ↑  «Filmen på medietilsynet.no» **(norsk)**. Besøkt 6. januar 2023.

Eksterne lenker
---------------

* (en) *Sennepsblomsten* på Internet Movie Database Rediger på Wikidata

* (en) *Sennepsblomsten* på AllMovie Rediger på Wikidata
**Helge Klæstad** (født 6. desember 1885 i Levanger, død 23. mai 1965) var en norsk høyesterettsdommer og folkerettsspesialist. Han var Norges første dommer ved Den internasjonale domstolen i Haag i årene 1946-1961 (den andre var Jens Evensen). Fra 1958 til 1961 var han rettspresident, det vil si domstolens leder.

Liv og virke
------------

### Høyesterettsdommer

Da Norges Høyesterett etter den tyske okkupasjonen av Norge under andre verdenskrig fant å måtte vurdere om den kunne fortsette sin virksomhet, var det Klæstad som utredet Høyesteretts folkerettslige stilling for kollegene. (Haag-konvensjonens artikkel 43 sier at det okkuperte landets lover skal respekteres så lenge ingen absolutte hindringer står i veien.) 

I første omgang ble konklusjonen at høyesterettsdommerne fant å kunne bli værende i sine embeter så lenge de fortsatt kunne dømme etter norsk rett. Mot slutten av det første okkupasjonsåret, 21. desember 1940, fratrådte likevel samtlige medlemmer av Høyesterett sine embeter, etter at Josef Terboven hadde gitt sine kommissariske statsråder fullmakter som stred mot Haag-konvensjonen.

### Fiskeriforhandlingene på 1920-tallet

Klæstad hadde tidligere vært medlem av den norske delegasjonen til forhandlingene om fiskerigrensen i 1924. Delegasjonens oppgave var å få gjennomslag for stortingsflertallets standpunkt, som var en firemilsgrense. Da den norske delegasjonslederen, professor Johan Hjort, likevel ga uttrykk for at han personlig var tilhenger av en tremilsgrense, forlot Klæstad delegasjonen.

### Rettspresident Helge Klæstad og fru Lalla Klæstads legat

Fra legatet deles ut 50 000 til 100 000 kroner til fordel for unge musikere hvert halvår fordelt på flere andeler til videregående utdannelse eller til innkjøp av instrumenter. Søkere må ha avsluttet vanlig ordinær musikkutdannelse eller ha debutert og ha markert seg positivt. Søknadsfristene er 2. mai og 2. nov.

Referanser
----------

1. 1 2   Munzinger Personen, oppført som Helge Klaestad, Munzinger IBA 00000008461, besøkt 9. oktober 2017[Hentet fra Wikidata]
2. ↑  Odd-Bjørn Fure: *Norsk utenrikspolitikks historie*, bind 3

Eksterne lenker
---------------

* Om legatet hos musikkguiden.no[*død lenke*]

  


|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Prabook **·** Historisk befolkningsregister **·** Geni **·** VIAF **·** Munzinger (iba)
 |
Volvo V90.Toyota Avensis.
En **stasjonsvogn** er en biltype som takket være sin karosseriutforming har større lasteromsvolum enn en sedan, halvkombi eller kupé. Dette får den ved at taket har full høyde fra kupeen og bakover i bilens lengde. På den måten får bilen et stort lasterom bak i stedet for et eget, lukket bagasjerom. De fleste stasjonsvogner har dessuten bakseter som kan felles ned, slik at volumet på bagasjerommet kan økes ytterligere. Dette gjør det enklere å frakte store og lange objekter.

Historie
--------

Ordet stasjonsvogn kommer fra det engelske begrepet *Station Wagon* (brukt i USA, Canada, Australia og New Zealand). Stasjons-terminlogien kom fra det opprinnelige engelske navnet *Depot Hacks*, som beskrev transportmidler spesiallaget for transport av gods ved jernbanestasjoner. Disse ble også brukt til å frakte mennesker og reisegods fra togstasjonen og til deres hjem.

De første *Depot Hacks* var hest med vogn, men da automobilen kom på banen, ble det bygget biler spesialtilpasset transport av større mengder bagasje og flere mennesker. *Depot Hacks* ble senere kalt *Station Wagons* på engelsk og dette har blitt til ordet *stasjonsvogn* på norsk.

På britisk engelsk kalles bilene for *estate car* eller bare *estate*, noe som på norsk kan oversettes til fin eiendom / herregård. På 60- og 70-tallet kalte Volvo sine stasjonsvognmodeller for *herregårdsvogn*, Opel har brukt betegnelsen *caravan* og Toyota *touring* om sine stasjonsvognmodeller. Disse spesielle betegnelsene er senere forlatt. På fransk brukes ofte betegnelsen *break*, og på spansk *familiar*.

I grisgrendte deler av Norge var det tidligere drosjer/stasjonsvogner som ble brukt som bårebiler. Disse fungerte som en slags ambulanse, men med minimalt medisinsk utstyr.

Noen andre forskjellige modeller
--------------------------------

* Chrysler PT Cruiser
* Volvo 850

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND
 |
**Hilmar Oddsson**  (født 1957 i Reykjavík) er en islandsk filmregissør.

Biografi
--------

Oddson kommer fra en teaterfamilie i Reykjavík og har stiftet popgruppen Melchior. Han studerte filmregi på filmskolen i München fra 1980 til 1985. Hans mest interessante kortfilm fra München var *In The Shadow of Scartaris*, der deler av Jules Vernes reise til jordens indre filmes på Snaefellsjokullisbreen på Island.

Hans første spillefilm *Eins og skepnan deyr* hadde premiere i 1986. Det er en psykologisk thriller som handler om skjebnen til to unge mennesker i det øde og dystre islandske landskapet. Filmen ble godt mottatt på Island. I tillegg til regi skrev Oddsson manuskriptet og komponerte deler av filmmusikken.

I 1989 var Oddson med på å starte Nyja bio film og video.

Filmen *Tár úr steini* (*Tårer av stein*), som er basert på livet til den islandske komponisten Jon Leifs, hadde premiere i 1995. Den deltok i mer en 30 festivaler og vant flere priser.

I 2004 hadde filmen *Kaldaljós* (norsk: *Kaldt lys*) premiere. Den var regissert av Hilmar Oddsson og ble Islands bidrag til den 77. Oscar-utdelingen i 2004. Men den ble ikke akseptert som bidrag i konkurransen om beste fremmedspråklige film. Som flere av Oddsons andre filmer spiller også *Kaldaljós* på det overnaturlige og mystiske, noe som er et kjennetegn ved islandsk film.

Mellom sine filmprosjekter jobbet Oddsson som freelanceprodusent og regissør i islandsk TV.

Filmografi
----------

* 1986 – *Eins og skepnan deyr*
* 1995 – *Tár úr steini*
* 1998 – *Sporlaust*
* 2004 – *Kaldaljós*

Referanser
----------

1. ↑   BnFs generelle katalog, catalogue.bnf.fr, besøkt 25. mars 2017[Hentet fra Wikidata]
2. ↑  «50 Countries in Competition for Oscar». Academy of Motion Picture Arts and Sciences. 22. oktober 2004. Arkivert fra originalen 29. august 2008. Besøkt 9. juli 2008.
3. ↑  «2005 Oscars 77th Academy Awards Nominees». Yahoo! Movies. 25. januar 2005. Besøkt 9. juli 2008.

Eksterne lenker
---------------

* (en) Hilmar Oddsson på Internet Movie Database Rediger på Wikidata

* (en) Hilmar Oddsson hos The Movie Database Rediger på Wikidata

Portal: Island

|  |  |
| --- | --- |
| Oppslagsverk/autoritetsdata | Deutsche Biographie **·** VIAF **·** GND **·** ISNI **·** BNF **·** BNF (data) **·** SUDOC
 |
**Nycomed** var et norsk farmasøytisk selskap, kjent for å ha utviklet og produsert legemidler som Globoid, Spenol og Nycosalt, samt røntgenvæsker. Selskapet ble kjøpt opp av Takeda Pharmaceutical Company i 2011.

Historie
--------

Forhistorien til Nycomed er Nyegaard & Co, som i 1986 ble kjøpt opp av strømprodusenten Hafslund og fikk navnet Nycomed. Nycomed kjøpte så opp Collett Marwell-Hauge i Asker, samt Hydro Pharma på Elverum i 1992, før man i 1994 kjøpte opp diagnostiseringsdivisjonen til amerikanske Sterling Winthrop.

I 1996 ble selskapet delt i to: Legemiddelproduksjonen Nycomed Pharma og diagnostiseringsdivisjonen Nycomed Imaging (som drev med røntgenkontrast etc.). Sistnevnte ble samme år fusjonert med det britiske selskapet Amersham plc, som ble siden kjøpt opp av GE og en del av GE Healthcare. I 1999 ble legemiddelproduksjonen etablert under navnet Nycomed igjen som et selvstendig selskap, og ble solgt til Nordic Capital.

Nycomed kjøpte i januar 2007 det betydelig større selskapet Altana Pharma. I 2008 hadde Nycomed hovedkontor i Zürich, virksomhet i mer enn 50 markeder, leveranser til mer enn 100 markeder og ca. 12 000 medarbeidere.[] Nycomed er sterkt til stede i Europa og har omfattende virksomhet i voksende markeder som Sør-Amerika, Russland/CIS, Asia og Stillehavs-området. Nycomed tilbyr reseptpliktige medisiner til sykehus, spesialister og allmennpraktiserende leger, samt ikke-reseptpliktige medisiner i utvalgte markeder. Nye produkter hentes både fra egen forskning og ved innlisensiering fra eksterne partnere.

Håkan Björklund er konsernsjef (CEO), mens Tony Weitzberg fra Nordic Capital er styreformann.

Den 30. september 2011 ble Nycomed en del av Takeda. Som en følge av dette skiftet selskapet navn i Norge til Takeda Nycomed AS fra 30. november 2012. Fra 1. juli 2015 heter selskapet Takeda AS.

Referanser
----------

1. ↑  «Historikk». Arkivert fra originalen 7. november 2016. Besøkt 6. november 2016.

Litteratur
----------

* Rolv Petter Amdam og Knut Sogner, *Nyegaard & Co. – A Norwegian Pharmaceutical Company*. I *The Business History Review*, 70(1):137-139 (1996)

Eksterne lenker
---------------

* Offisielt nettsted Rediger på Wikidata

* (en) Nycomed – kategori av bilder, video eller lyd på Commons Rediger på Wikidata
* Takedas nettsted

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** VIAF **·** ISNI **·** BNF **·** BNF (data)
 |
**Rosa brus** er et tonebrus som består av alle hørbare frekvenser av lydsvingninger. Den blir blant annet brukt av lydteknikere når nye og avanserte høyttalere er under planlegging og når lydisolasjon skal måles mellom rom. Lyden ble kalt rosa brus for å skille med hvislelyden som kalles *hvit lyd*. Hvit lyd (eller hvit støy) har lik effekt i alle frekvensbånd med samme absolutte båndbredde, mens rosa brus (eller rosa støy) har lik effekt i alle oktavbånd. Med andre ord har hvit støy samme effekt i for eksempel båndet 20-40 Hz som båndet 440-460 Hz, mens rosa støy har lik effekt i båndet 20-40 Hz som i 440-880 Hz. Det innebærer at rosa støy har mer av de lavere frekvensene enn hvit støy, så hvit støy blir mer hvisling, mens rosa støy høres ut som en foss. 

Rosa brus var lagt på lydteip eller på LP-plate og ble kjørt gjennom en forsterker som behandlet og slapp ut tilnærmet uendrede signaler, slik at høyttaleren fikk samme styrke påtrykk over hele toneregisteret. Lydmåling ble foretatt med audiometer i standard oppsett. Lydstyrken ble registrert i en graf kalt lydkurve. Denne kurven fortalte om konstruksjonen ga god gjengivelse over det hele, eller om noen av lydfrekvensene (tonene) ble dempet. 

Enkelte produsenter la så stor vekt på lydkurven, at de solgte stereohøyttalere i par med tilnærmet samme kurve.
**Kjetil Hasund** (født 5. mai 1942) er en tidligere norsk fotballspiller for Hødd, der han som angrepsspiller hadde 646 kamper og 460 scoringer, derav 93 kamper og 47 scoringer i øverste divisjon (1966–72). Han ble klubbens første representant for Norges herrelandslag i fotball og scoret tre ganger i 16 kamper (1966–71). Under førstegangstjenesten (1962) spilte han fem kamper for en av landets ledende klubber, Steinkjer FK. Han er bror til Hallbjørn Hasund, far til Geir Hasund og har jobbet som bankmann i Sunnmøre Kreditbank, samt representert Høyre i lokalpolitikken.

Referanser
----------

1. ↑   Norges Fotballforbund, NFF-databasen, NFF person-ID 2604510, besøkt 27. mai 2022[Hentet fra Wikidata]

Eksterne lenker
---------------

* (en) Kjetil Hasund – UEFA Rediger på Wikidata

* (en) Kjetil Hasund – Transfermarkt Rediger på Wikidata

* (en) Kjetil Hasund – WorldFootball.net Rediger på Wikidata

* (en) Kjetil Hasund – EU-Football.info Rediger på Wikidata

* (no) Kjetil Hasund – Norges Fotballforbund Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon
 |
**Windsprite** (tidligere kjent som **langhåret whippet**) er en moderne amerikansk mynde fra blanding av shetland sheepdog og whippet, fremavlet under henvisning til at en slik hundetype kan dokumenteres via malerier og skulpturer helt tilbake til renessansen. Den ble først presentert som en langhåret variant av renraset whippet, men dette har vist seg å ikke stemme, det er heller snakk om en ny rase under utvikling. Forskning viser at renraset whippet genetisk sett ikke er i stand til å føde langhårede avkom.[]

Opprinnelse og alder
--------------------

Langhåret, semi-langhåret og vanlig whippet
Arbeidet med å frambringe denne «rasen» har pågått siden 1958 og under henvisning til at andre mynderaser finnes i flere pelsvarianter. Men dette er neppe et godt argument, idet mynder flest stort sett svært liten variasjon i pelstype. Det er snarere et ønske fra en mann om å skape noe nytt og attraktivt, men om man lykkes blir en annen skål.

Utseende, anatomi og fysikk
---------------------------

Windsprite er en meget vakker hund, som på alle måter ligner en whippet med langhåret pels. Den er unektelig derfor mer egnet for våre nordiske klimaforhold. Kroppen er rektangulær i formen og pelsen gjerne «collie-farget» og silkeaktig, men alle farger og kombinasjoner er tillatt. Størrelsen er gjerne en tanke mindre i gjennomsnitt enn vanlig whippet, fordi disse hundene p.g.a. sin lengre pels ikke skal virke større.

Bruksområde
-----------

Tradisjonelt er mynder hetsende jakthunder, men denne rasen er først og fremst skapt for bli en god familie- og utstillingshund. Om den får slik godkjenning, vil den også kunne stille i konkurranser i lure coursing og annen hundsport der mynder egner seg.

Lynne og væremåte
-----------------

Windsprite har et lynne og en væremåte som en whippet. En snill og grei hund, som passer utmerket som familiehund.

Annet
-----

Rasen anerkjennes ikke som egen rase noen steder i verden.

Referanser
----------

1. ↑  «About Whippets». *American Whippet Club*. Arkivert fra originalen 19. mars 2020. Besøkt 19. mars 2020.
2. ↑  «International Windsprite Club | Welcome». *internationalwindspriteclub.org*. Besøkt 19. mars 2020.

Eksterne lenker
---------------

* Rasens nettsted

| * v
* d
* r
Mynder |
| --- |
| Afghansk mynde **·** Azawakh **·** Bakhmull **·** Banjara **·** Borzoi **·** Chippiparai **·** Chortaj **·** Greyhound **·** Irsk ulvehund **·** Italiensk mynde **·** Kaikadi **·** Kanni **·** Kaukasisk mynde **·** Khalag tazi **·** Kirgisisk mynde **·** Mudhol **·** Pashmi **·** Polsk mynde **·** Rajapalayamhund **·** Rampurhund **·** Saluki **·** Silkemynde **·** Sindh **·** Skotsk hjortehund **·** Sloughi **·** Spansk galgo **·** Søritaliensk mynde **·** Tazi **·** Ungarsk mynde **·** Vagharihund **·** Whippet **·** Windsprite **·** Xigou |  |
Vikhammer sentrum
**Vikhammer** er Malvik kommunes mest folkerike område og det ene av to befolkningsmessige tyngdepunkter i Malvik kommune i Trøndelag. Det andre tyngdepunktet i kommunen er Hommelvik der kommuneadministrasjonen er lokalisert. Vikhammer sentrum er beliggende ca. 13 km fra Trondheim sentrum, og har jernbanestasjon (12,7 km fra Trondheim sentralstasjon), kjøpesenter, sykehjem, lege og ikke langt unna ligger Malvik videregående skole, Vikhammer barneskole og Vikhammer ungdomsskole. Navnet *Vikhammer* kommer fra en gård med samme navn. 

Bebyggelsen rundt Vikhammer består i hovedsak av eneboliger, og henger sammen med boligområdene på Saksvik og Hundhammeren videre vestover, inntil bebyggelsen langs fylkesveien opphører brått ved kommunegrensa mot Trondheim. Store deler av befolkningen på Vikhammer pendler til Trondheim i forbindelse med skole og jobb. 

Vikhammer sentrum ligger langs Malvikvegen, som inntil det ble bygget motortrafikkvei mellom Ranheim og Hell, var en del E6. Fra lyskrysset i Vikhammer, går det en forbindelsesvei opp den såkalte Elvdalen til Leistad og nye E6. Ved midlertidige stengninger av Væretunnelen på E6, ledes trafikken fra E6 via Elvdalen og ned til Vikhammer og videre mot Trondheim via Saksvik og Hundhammeren. 

Kollektivtilbudet på Vikhammer er AtBs linje 79 mellom Trondheim og Vikhammeråsen og linje 70 mellom Strindheim og Hommelvik/Stjørdal. Trønderbanens lokaltog Steinkjer-Trondheim-Røros har stopp på Vikhammer stasjon hver vei, og også togene til/fra Östersund stopper på Vikhammer stasjon.

Referanser
----------

1. ↑  «Rutetider» (PDF). Arkivert fra originalen (PDF) 10. juli 2019. Besøkt 16.08.2019.

Se også
-------

* Malvik (tettsted)

|  |  |
| --- | --- |
| Oppslagsverk/autoritetsdata | Store norske leksikon **·** GeoNames
 |
Shaw Brothers hovedkvarter
**Shaw Brothers Studio** er et kinesisk filmstudio, grunnlagt av Runme Shaw i Shanghai i 1925. Da Japan invaderte Shanghai på 1930-tallet ble virksomheten flyttet til Hongkong. Der hadde studioet sin storhetstid fra 1957 til 1983, drevet av brødrene Run Run Shaw (1907-2014) og Runme Shaw (1901-1985). Først og fremst er studioet kjent for sine hundretalls filmer i sjangre som kampsport og Wu Xia Pian, men studioet produserte filmer i alle slags sjangre, også musicaler, komedier, science fiction, krim, historiske drama, romantisk komedie osv.

Mange tekniske innovasjoner for spillefilm kan tilbakeføres til Shaw Brothers.

På midten av 1980-tallet sluttet Shaw Brothers i prinsippet med sitt filmstudio, men gikk da over til særlig tv-serier og til produksjon og distribusjon av filmer.

Personer ved Shaw Brothers
--------------------------

Her er noen av de personer som hadde flerårige kontrakter med Shaw Brothers.

### Regissører ved Shaw Brothers

* Chang Cheh
* Chu Yuan
* Liu Chia Liang
* King Hu (forlot Shaw Brothers i 1966)

### Skuespillerinner

* Cheng Pei Pei
* Ching Li
* Li Ching
* Lily Li-Li
* Ivy Ling Po

### Skuespillere

* David Chiang
* Lo Lieh
* Gordon Liu
* Ti Lung
* Jimmy Wang Yu

Filmer
------

Shaw Brothers produserte minst 1000 filmer. Her er noen av de mest kjente.

### Wu Xia Pian

* Come Drink With Me (1966)
* The One-Armed Swordsman (1967)
* The New One-Armed Swordsman (1971)
* Killer clans (1976)
* The Magic Blade (1976)

### Kung Fu Pian

* Boxer from Shantung (1972)
* King Boxer (1972)
* The 36th Chamber of Shaolin (1978)
* The Eight Diagram Pole Fighter (1984)

### Drama

* Intimate confessions of a chinese courtisan (1972)
* Love in a Fallen City (1984)

### Science Fiction

* Inframan (1975)
* The Mighty Peking Man (1977)
* Blade Runner (1982) (medprodusenter)

### Musikaler

* Hong Kong Nocturne (1967)

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** BNF **·** BNF (data) **·** SUDOC
 |
*Dette er et mongolsk navn. Khishigsaikhan er fornavn, og Galbadrakhyn er et patronymikon, ikke et etternavn.*

| Medaljeoversikt |
| --- |
| Konkurrerte for USAUSA USA |
| Østasialekene |
| Bronse | Tianjin 2013 | 800 meter |

**Galbadrakhyn Khishigsaikhan** (født 28. august 1990) er en mongolsk friidrettsutøver som konkurrerer i langdistanseløp og maraton. Hun løp tidligere også mellomdistanseløp, og han bronse på 800 meter fra Østasialekene 2013.

Idrettskarriere
---------------

Hun deltok i Østasialekene 2013, og kom der på tredjeplass på 800 meter og femteplass på 1500 meter. I 2016 deltok hun i Xiamen International Marathon, der hun kom på 11.-plass, og hun kom på 15.-plass i Praha Marathon, andreplass i Ulaanbaatar Half Marathon og 16.-plass i Airport Marathon i Gold Coast i Australia. Hun kom på niendeplass i Zhengzhou Marathon i 2017 og sjetteplass i Beijing Marathon, og hun deltok i VM i friidrett 2017, der hun kom på 52.-plass i maraton.

Også i 2018 fikk hun topp 10-plasseringer i maratonløp; hun kom på femteplass i Wuxi Marathon i Kina og niendeplass i maratonløpet under Asialekene 2018. Hun kom på andreplass på 5000 og 10.000 meter under det mongolske mesterskapet i friidrett. Hun kom på tiendeplass i Mumbai Marathon og sjetteplass i Chongqing International Marathon i 2019, med ny personlig rekord på 2:35:27. Hun kom på tiendeplass i Estuary International Marathon, og i det mongolske mesterskapet i friidrett i 2019 fikk hun sølv på 10.000 meter. I september kom hun på niendeplass i Taiyuan International Marathon i Kina, før hun deltok i sitt andre VM i friidrett da hun kom på 25.-plass i maratonløpet under VM i friidrett 2019.

Referanser
----------

1. ↑   World Athletics Database, World Athletics utøver-ID 317285, oppført som Khishigsaikhan Galbadrakh[Hentet fra Wikidata]
2. 1 2  IAAF - *Khishigsaikhan Galbadrakhyn - Results*, besøkt 8. oktober 2019.

Eksterne lenker
---------------

* (en) Galbadrakhyn Khishigsaikhan – World Athletics Rediger på Wikidata
**Microsoft SQL Server Management Studio** (**SSMS**) er en programvare for databaseadministrasjon som brukes til å konfigurere og administrere alle komponenter i Microsoft SQL Server. Verktøyet inneholder både redigering med skript og grafiske verktøy for å arbeide med objekter og funksjoner på en server.

En sentral funksjon ved SSMS er Object Explorer som lar brukeren bla gjennom, velge og utføre handlinger på noen av objektene på serveren.

Historie
--------

SSMS ble først lansert med Microsoft SQL Server 2005 som etterfølgeren til **Enterprise Manager** fra SQL 2000. 

I 2015 kunngjorde Microsoft at de planla at fremtidige versjoner av SSMS skulle skje uavhengig av utgivelser av SQL Server-databasemotoren.

Nyere versjoner av SSMS er bakoverkompatible med eldre versjoner av SQL Server.

Oppbygning
----------

Fra og med versjon 11 ble applikasjonen basert på skallet til Visual Studio 2010 via Windows Presentation Foundation (WPF) som brukergrensesnitt. Fra versjon 18 og etter er den basert på Visual Studio 2017 Isolated Shell.

Se også
-------

* Microsoft SQL Server

Referanser
----------

1. ↑  «What is SQL Server Management Studio (SSMS)?». Besøkt 14. juli 2022.
2. ↑  
«Manage Objects by Using Object Explorer». Besøkt 14. juli 2022.
3. ↑  «Announcing SQL Server Management Studio – June 2015 Release». Microsoft. Besøkt 7. september 2015.
4. ↑  «SSMS 18.0 (preview 4)». Microsoft. Besøkt 22. oktober 2018.
Humidor med hygrolator og hygrometer.
Humidor med sigarer.
**Humidor** er en oppbevaringsplass for sigarer. Den er bygget i tre og formet som en kasse. Treverket er gjerne ceder (helst *Cedrela odorata*). Årsaken er cedertreets aroma og evne til å motta fuktighet. 

En humidor bør holde en relativ luftfuktighet på 65–73 %. Blir luftfuktigheten for lav kan oljene i tobakken til slutt fordampe og smaken forringes, blir fuktigheten for høy kan sigaren sprekke eller mugne. For å oppnå en slik fuktighet inneholder derfor humidoren en beholder med et svampaktig stoff (hygrolator), som mettes med destillert vann.

Humidorer finnes i flere størrelser, fra små esker til en enkelt sigar opp til hele fuktighetsregulerende rom, den vanligste typen har to høydenivåer for lagring.

Installasjon og vedlikehold
---------------------------

Før en humidor kan tas i bruk, må den klargjøres ved at den mettes med fuktighet. Alt treverk på innsiden skal settes inn med destillert vann. Dette gjentas flere ganger med timers mellomrom til treet ikke mottar mer fuktighet. Deretter mettes hygrolatoren med destillert vann, og plasseres i kassen.

Ca. én gang i måneden skal hygrolatoren etterfylles, og ca. hvert halvår skal treverket på ny mettes med vann.

For å unngå muggvekst bør man få sirkulasjon av luften i humidoren ved å åpne og lukke lokket på den noen ganger.

Humidorfabrikanter
------------------

* Adorini
* Alfred Dunhill
* Ellie Bleu
* Zino Davidoff

Eksterne lenker
---------------

* Humidorforberedelse - *Informativ artikkel om hvordan man setter opp en humidor.*

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Brockhaus Enzyklopädie **·** GND
 |
«Bevegelse» har flere betydninger.

**Bevegelse** i fysikk betyr kontinuerlig endring av et legemes posisjon. Endringen må alltid beskrives i forhold til noe, enten et referansesystem eller i forhold til andre legemer. Bevegelse er ingen fysisk størrelse, men brukes til å beskrive og karakterisere fysiske fenomener. 

De delene av fysikken som beskriver bevegelse kalles dynamikk og kinematikk. Dynamikk beskriver hvordan krefter påvirker bevegelse, slik som Newtons lover, mens kinematikk beskriver bevegelse uten krefter.

Bevegelse tolkes forskjellig i klassisk mekanikk og Einsteins relativitetsteori. Klassisk mekanikk har absolutt tid og rom, dvs. det finnes et referansesystem som er i absolutt ro og en tid som går uavhengig av bevegelse. I relativitetsteorien er all bevegelse relativ og det finnes ingen universell tid. Denne egenskapen kalles Lorentz-invarians og den medfører at naturlovene er formulert likt i all referansesystemer. Klassisk mekanikk har også en invarians for bevegelse, nemlig Galilei-invarians. Denne inkluderer dog ikke alle naturlovene, og Maxwells likninger, som beskriver klassisk elektromagnetisme, er ikke Galilei-invariante. Det var dette problemet, blant annet, som inspirerte Albert Einstein til å formulere spesiell relativitetsteori.

Se også
-------

* Bevegelseslikning
* Newtons bevegelseslover
* Dynamikk
* Kinematikk
* Lorentz-invarians
* Galilei-invarians

Eksterne lenker
---------------

* (en) Kinematics – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store norske leksikon **·** Store medisinske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** LCCN **·** BNF **·** BNF (data)
 |
Utsikt fra Sandvikspilen mot Bergen, med Løvstakken, Damsgårdsfjellet og Lyderhorn i bakgrunnen.  Foto: Svein Harkestad 
Sandviksfjellet til venstre sett fra Sandviksbatteriet, deler av Sandviken nedenfor. Vindpilen på Sandviksfløyen synlig ved å trykke på bildet.  Foto: Svein Harkestad 
Storevatnet på Sandviksfjellet, ved demningen ovenfor Stoltzekleiven. Vannet ble i 2010 frigitt til å kunne benyttes til bading.  Foto: Svein Harkestad 
Del av anker og minneplate på Sandviksfjellet ved Ankerhytten nedenfor Kvitebjørnen. Dette er landingstedet for en ankerklo fra ankeret tilhørende Voorbode. Dette befinner seg 3 km og ca. 400 moh bort fra eksplosjonsstedet.  Foto: Svein Harkestad 
**Sandviksfjellet** (417 moh.) er et av de syv fjell rundt Bergen og ligger i Sandviken nordøst for sentrum. Stien opp til toppen kalles Stoltzekleiven etter kjøpmann Gerhard Stoltz, som eide Frydenlund og lot plante til fjellsiden i 1873.

Alternative turtraséer
----------------------

Stoltzekleiven er den mest kjente stien/trappen opp, men Sandviksfjellet kan nås på flere måter. Fra Fløyen går det fine og lette turveier i retning Sandviksfjellet. Fra Munkebotn ved Sandviken sykehus går det turvei oppover, eller man kan etter nesten 1 km opp veien svinge av til høyre mot Sandviksbatteriet og der ta av på en tursti langs eggen med mektig utsikt over byen hele veien. Det går også tursti opp Skredderdalen fra Mulen hvor man på toppen må ta av til venstre og ellers følge skilting. Kommer man ovenfra går det turstier ned mot Sandviksfjellet både fra Rundemanen og Kvitebjørnen.

Siden 2010 har man kunnet bade i Storevatnet 200 meter innenfor toppen av Stoltzekleiven. Finest badeplass etter å ha fulgt demningen bort til knausene i enden.

Stoltzekleiven Opp
------------------

Utdypende artikkel: Stoltzekleiven Opp

Hvert år i september arrangerer idrettslaget Varegg motbakkeløpet *Stoltzekleiven Opp*. Løpet går fra Fjellveien, 200 meter sør for Bergen sekundærstasjon, og opp til skaret mellom Sandviksfjellet og Sandviksfløyen der vindpilen står.

7-fjellsturen
-------------

På Bergen Turlags årlige *7-fjellsturen* er dette det siste fjellet man går over.

Krigsminne
----------

Se under Ankerhytten

Referanser
----------

1. ↑  Sandviksfjellet på Norgeskart.no fra Statens kartverk
2. ↑  *Faktaark*. Kartverket. Besøkt 13. mai 2017.  Manglende eller tom `|tittel=` (hjelp)
3. ↑  *Bergen kommune*. Besøkt 28. november 2020.  Manglende eller tom `|tittel=` (hjelp)

Eksterne lenker
---------------

* (no) Sandviksfjellet i Bergen byarkiv

Panorama over Sandviken (Bergen Nord). Rundemanen er til venstre i bildet med Sandviksfjellet nedenfor, Blåmanen omtrent midt i bildet, Storfjellet på Vidden er lengst i bakgrunnen med Ulriken ytterst til høyre, Fløyfjellet med Fløyen stasjon sees i forgrunnen mellom disse. Bergen sentrum og Nordnesparken er til høyre nederst.

|  |  |
| --- | --- |
| Oppslagsverk/autoritetsdata | Store norske leksikon **·** Bergen byleksikon **·** GeoNames **·** Sentralt stedsnavnregister
 |
***Den mystiske Miss Terry*** (orig. The Mysterious Miss Terry) er en amerikansk stumfilm fra 1917, regissert av J. Searle Dawley.

Handling
--------

Frøken Terry raner hjemmet til Helen Wentworth, og returnerer deretter til pensjonatet hvor hun bor og betaler den forfalne regningen sin med de stjålne pengene. Blant de andre gjestene ved pensjonatet er tre ungkarer som Terry liker å flørte litt med. Gordon True er en ung forfatter som sliter med å få publisert bøkene sine. Freddie Bollen er jernvare-ekspeditør, og John Quig en ekspeditør i et stort varemagasin.

Etter å ha blitt mer kjent med de tre frierne sine, finner frøken Terry seg mest tiltrukket av George True. Hun avslører deretter at hun selv faktisk er den velstående Helen Wentworth, og hadde antatt identiteten til frøken Terry for å unnslippe de mer velstående frierne. Fornøyd med oppriktigheten i George Trues kjærlighet, gifter hun seg med forfatteren og hjelper ham med å publisere den nye boken hans.

Skuespillere
------------

* Billie Burke som Mavis Terry.
* Thomas Meighan som Gordon True.
* Walter Hiers som Freddie Bollen.
* Gerald Oliver Smith som John Quig.
* George A. Wright som Mr. Pennyquick.
* Bessie Hearn som Clara Pennyquick.

Referanser
----------

1. ↑  The Mysterious Miss Terry
2. ↑  THE MYSTERIOUS MISS TERRY

Eksterne lenker
---------------

* (en) *Den mystiske Miss Terry* på Internet Movie Database Rediger på Wikidata

* (en) *Den mystiske Miss Terry* på Silent Era Rediger på Wikidata
**Mick Moloney** (født 15. november 1944 i County Limerick i Irland, død 27. juli 2022) var folklorist og utøver av irsk folkemusikk på tenorbanjo og gitar. Han var en sentral skikkelse i det irske musikkmiljøet i Dublin i 1960-årene. Sammen med senere popartist Paul Brady spilte han i den kjente kvartetten The Johnstons.

I 1970 utga han soloalbumet *We Have Met Together*, hvor han på et av sporene synger Aslaug Låstad Lygre og Geirr Tveitts «Vi skal ikkje sova burt sumarnatta» på originalspråket, noe som visstnok må tilskrives den norske visesangeren Jan Inge Rasmussen som deltar på LP-en. De to spilte sammen på friluftscenen Haraldsheim under Vise- og lyrikkfestivalen i Haugesund i 1972.

Samme år flyttet Mick Moloney til Philadelphia, Pennsylvania, hvor han blant annet startet organisasjonen *Green Fields of America* til fremme av interessen for tradisjonell irsk-amerikansk musikk.

I 1992 tok Moloney en Ph. D. i folkloristikk og etnologi ved Universitetet i Pennsylvania. For sin innsats for tradisjonell folkediktning mottok han fra NEA medlemskap i National Heritage Fellowship, som er den høyeste utmerkelse en folkemusikkutøver kan få i USA. Det var senator Hillary Clinton som for anledningen sto for overrekkelsen.

I 1999 ble Mick Moloney av *Fretz Magazine* kåret til "Best Tenorbanjo Player". Han innehar også et professorat i komparativ musikkvitenskap ved Universitetet i New York med keltisk musikk i USA og irske studier som spesialie. Mick Moloney er dessuten styremedlem ved Institutt for irsk-amerikanske studier, NYC.

Diskografi
----------

* *We Have Met Together*. Transatlantic TRA 263 (1973)
* *Mick Moloney*. Shanachie 8400 1 (1978)

### CD-utgivelser

* *If It Wasn´t For The Irish And The Jews*. Morning Star Studios, Springhouse, PA. Musikere: Mick Moloney (gitar, tenor banjo, mandolin); Egil Rostad (cello); Dan Block (fløyte); Mark Lopeman (klarinett); Jon-Erik Kellso (trompet); Jim Fryer (trombone); Vince Giordano (tuba); Peter Yarin (piano); Rob Garcia (trommer).

Referanser
----------

1. ↑   Social Networks and Archival Context, SNAC Ark-ID w66n58t6, besøkt 9. oktober 2017[Hentet fra Wikidata]
2. ↑   «Mick Moloney legendary Irish American musician dies at 77»[Hentet fra Wikidata]
3. ↑   www.pewcenterarts.org[Hentet fra Wikidata]

Kilder
------

* Sawyers, June Skinner (2001). *Celtic Music: A Complete Guide*. Da Capo Press. ISBN 0-306-81007-7.

Eksterne lenker
---------------

* (en) Offisielt nettsted Rediger på Wikidata
* (en) Mick Moloney på Internet Movie Database Rediger på Wikidata
* (en) Mick Moloney på Discogs Rediger på Wikidata

* (en) Mick Moloney på MusicBrainz Rediger på Wikidata

* (en) Mick Moloney på Songkick Rediger på Wikidata
* MickMoloney.com Arkivert 26. november 2007 hos Wayback Machine. official website.
* NYU Music Department page.
* "Exploring Broadway's Early Irish Period", interview on NPR's Fresh Air (20. mars 2006).

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz **·** Discogs
 |
KillingregattaKillingregatta
**Killing** er en éntype seilbåt med lengde 17¼ fot. Den er en slupp med bermudarigg (¾-rigg), maks. seilareal er 10,9 m2 pluss spinnaker. I sittebrønnen er det opptil fire sitteplasser. Det er tre rom under dørken og to langsgående hyller under dekk. Kjølen er en finnekjøl av jern på 220 kg. Egnet motor er en 4,5 kW (6 hk) utenbords­motor med lang stamme.

Merkeskilt mer serienummer for killing N-379. En "helplast" killing
Killingen ble konstruert i 1952 av Sigurd Fr. Herbern (22. november 1900 – 18. januar 1987) på Killingen i Lysakerfjorden. Den er den første norsk-konstruerte seil­båten med adskilt kjøl og ror (delt lateralplan). De tre første båtene ble bygget på Herberns Baatbyggeri på Killingen vinteren 1952/53, mens de 30 neste ble bygget på Borge Bringsværds verft på Husvikholmen i Drøbak. 59 båter ble så bygget på Splitkeinfabrikken på Hønefoss vinterstid. Komplett båt med seil kostet da rundt 4000 kroner. Til sammen ble 92 båter bygget med knekkspant i vannfast finér. Svært få av disse opprinnelige båtene finnes idag, Oslofjordmuseet på Vollen i Asker har N-77 i utstilling.

Heltre killing N-77 på Oslofjordmuseet
Fra 1967 fikk skroget glatte linjer og ble bygget i glassfiberarmert polyester av Slemmestad Fiberglassfabrikk, en del av Norcem og senere Dalen Boats i Flekkefjord. Disse fikk seilnummer fra 101. De tidligste hadde fortsatt tredekk og cockpitkarmer av tre; etter seilnummer 111 ble også hele dekket støpt i plast med dørk, bølgebryter og cockpitkarm av teak. Senere kom "helplast"-killingen med dørk, bølgebryter og cockpitkarmer støpt helt i plast.

Totalt ble det bygget 485 båter i løpet av 25 år, omtrent 450 båter ble solgt i Norge.

I Norge er klasse­myndigheten Killingklubben, som også arrangerer klasse­mesterskap.

Se også
-------

* Andunge
* Yngling
* Albin Express
* BB11

Referanser
----------

1. ↑   Killingklubben.
2. ↑  Killing – seilbåt Store norske leksikon.

Merkeskilt fra killing N-111, plast skrog og dekk, tre dørk, bølgebryter og cockpitkarm

Eksterne lenker
---------------

* Data for Killing (fra 1982) og tre illustrasjoner.

|  |  |
| --- | --- |
| Oppslagsverk/autoritetsdata | Store norske leksikon
 |
**Fuglsang Kunstmuseeum** er et kunstmuseum på Lolland i Danmark. Museet ligger i tilknytning til herresetet Fuglsang, midtveis mellom Nykøbing F og Nysted.

Historie
--------

Museets historie har røtter tilbake til 1887 ved etableringen av Maribo Museum (i dag Museum Lolland-Falster), etter initiativ av blant andre brygger Carl Jacobsen (1842-1914). Fuglsang Kunstmuseum ble grunnlagt i 1890, og dagens institusjon ble utskilt som eget museum i 1966. Bygningen i Fuglsang ble ferdig i 2008.

Samlingen
---------

Fuglsang Kunstmuseum har en samling på ca. 600 malerier av hovedsakelig danske kunstnere. Malerisamlingen strekker seg tidsmessig fra slutten av 1700-tallet til 1980-årene.

Museet har en mindre samling fra den danske gullalder, med verker av Wilhelm Bendz, C.W. Eckersberg, Constantin Hansen, Jens Juel, Christen Købke, C.A. Kølle, J.Th. Lundbye, Martinus Rørbye og P.C. Skovgaard.

Fra tiden mellom 1890 og 1910 finnes malerier av blant andre Anna Ancher, Vilhelm Hammershøi, Oluf Hartmann, P.S. Krøyer, Johannes Larsen, Theodor Philipsen, L.A. Ring, Fritz Syberg og Olaf Rude.

Den tidlige danske modernisme er også et hovedtema i museet. Videre finnes verker av Henry Heerup, Asger Jorn, Ejler Bille og Carl-Henning Pedersen.

Museet også ca. 100 originalskulpturer, hovedsakelig i mindre formater.

Galleri
-------

* Laurits Andersen Ring: Diset vinterdag i VinderødLaurits Andersen Ring: Diset vinterdag i Vinderød
* Anna Ancher: I høstens tidAnna Ancher: I høstens tid
* Fuglsang herregård like vedFuglsang herregård like ved
* Museet ligger ved det vernede naturområdet Skejten, blant annet kjent gjennom maleren Olaf Rude kunst.Museet ligger ved det vernede naturområdet Skejten, blant annet kjent gjennom maleren Olaf Rude kunst.
* Utsyn fra museet.Utsyn fra museet.

Referanser
----------

1. 1 2 3 4 5 6 7  Kunstmuseum, Fuglsang. «Fuglsang Kunstmuseum». *www.aabne-samlinger.dk* **(engelsk)**. Arkivert fra originalen 25. mars 2017. Besøkt 25. mars 2017.

Eksterne lenker
---------------

* Offisielt nettsted Rediger på Wikidata

* (en) Fuglsang Art Museum – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** ISNI
 |

Portal: Danmark
Kalbakkbrua (bru 96) sett fra sørøst
**Kalbakkbrua** er en tørrmurt steinhvelvsbru på Kalbakken i Oslo. Brua ble oppført i 1790-åra i grefsensyenitt der Den trondhjemske kongevei krysset Alnaelva. Brua ligger i enden av den kommunale Kalbakkveien og danner overgangen til Rasmusbakken som sammen med Pastor Blaauws vei utgjør den gamle traseen for Trondheimsveien. Brua er sammen med Lja bru de to eneste bevarte bruene av typen i Oslo, blant de eldste bevarte i landet, og viktige tekniske kulturminner som forteller en del av vår samferdselshistorie. Brua ble fredet av Riksantikvaren i 1998. I fredningsvedtaket blir det opplyst at brua er oppgradert ved at det i 1970 ble injisert mørtel i fugene, i 1978 ble kjørebanen hevet 40 cm og i 1995 ble det støpt en 25 cm armert betongplate over brua.

Referanser
----------

1. ↑  Fredningsvedtak, Kalbakkbrua 1998, Riksantikvaren.

Litteratur
----------

* Christophersen, H.O. (1973). *Fra allfar og kongevei*. Grøndahl. s. 79. ISBN 8250400437.

Eksterne lenker
---------------

* *Artikkelen har ingen egenskaper for offisielle lenker i Wikidata*
* (no) «Kalbakkbrua». *Kulturminnesøk*. Riksantikvaren – Direktoratet for kulturminneforvaltning.
**Trikloretylen** er et halokarbon, vanligvis brukt som et industrielt løsningsmiddel, og kjent som **trikloreten** iflg. IUPAC. Innen industrien er det referert til ved forkortelsene **TCE**, **Trike** og **tri**, og det er solgt under flere handelsnavn.

I tillegg til dets industrielle anvendelser, ble trikloroetylen brukt fra omkring 1930 som et volatilt anestetika og analgesi i millioner av pasienter, før dets toksiske egenskaper ble påvist.[]

Forgiftning
-----------

Eksponering for tri kan gi skader på lever og nyre.[] Symptomene på akutt eksponering ligner på alkoholforgiftning, som begynner med hodepine, svimmelhet og forvirring og utvikler seg med økende eksponering inntil bevisstløshet. Mye av kunnskapen om trikloretylen sine helseeffekter er basert på yrkesmessig eksponering.[]

Brønnforurensning
-----------------

Tri-forurenset grunnvann og drikkevann fra industrielle utslipp kan utgjøre en stor risiko for menneskers helse, og har blitt koblet til utviklingen av Parkinsons sykdom.

Tidligere medisinsk bruk
------------------------

I 1960-årene mistet tri sin popularitet i Nord-Amerika og Europa til fordel for kraftigere anestetika som halotan.[]

Ved innånding påvirker tri sentralnervesystemet, og resulterer i langsom induksjon av generell anestesi hvilket er mindre ønskelig til medisinsk bruk. Ved lave konsentrasjoner er det relativt lite irriterende for luftveiene, mens i høyere konsentrasjoner kan det oppstå takypné (unormalt raskt åndedrett). Dysfunksjon av kranialnerven (spesielt den femte kranienerven) var vanlig da tri ble brukt til anestesi via CO2-absorberende systemer. Tri-anestesi har vist seg å gi lavere grad av muskelavslapping enn det som er tilstrekkelig for operasjon.[]

Referanser
----------

1. ↑

  


|  |  |
| --- | --- |
| Oppslagsverk/autoritetsdata | Store norske leksikon **·** Store medisinske leksikon **·** Encyclopædia Britannica **·** Brockhaus Enzyklopädie **·** Nationalencyklopedin **·** GND **·** LCCN **·** BNF **·** BNF (data) **·** NDL
 |
Eksempel hvor John Smith og Sandra Dee begge får 02 som nøkkelverdi hvilket forårsaker en nøkkelkollisjon
I informatikk er en **nøkkelkollisjon** eller **hashkollisjon** (engelsk: *hash collision*) når to dataelementer i en nøkkeltabell deler samme nøkkelverdi. Verdiene er i dette tilfellet utledet fra en hashfunksjon som tar et input og returnerer en fast lengde biter.

Selv om hashalgoritmer er laget med hensikt å være kollisjonsbestandige kan de fremdeles noen ganger redusere forskjellige data til samme nøkkel (på grunn av skuffeprinsippet). Ondsinnede brukere kan dra nytte av dette for å etterligne, få tilgang til eller endre data.

På grunn av mulige negativ utnyttelse av nøkkelkollisjoner i databehandling og datasikkerhet (særlig i kryptografiske nøkkelfunksjoner) har kollisjonsunngåelse blitt et viktig tema innen datasikkerhet.

Sannsynligheter for at det skjer
--------------------------------

Sannsynligheten for en kollisjon avhenger av størrelsen på algoritmen, fordelingen av nøkkelverdier og om det både er matematisk kjent og beregningsmessig mulig å lage spesifikke kollisjoner.

Noen eksempler på avtrykksalgoritmer er CRC-32, MD5 OG SHA-1 (listet fra minst til størst kompleksitet, og lavest til høyest sannsynlighet for kollisjon).

Se også
-------

* Kryptografi

Referanser
----------

1. ↑  «Fellesordliste for dataord på – bokmål». *i18n.skolelinux.no*. Besøkt 3. mars 2023.
2. ↑  «Universitetet i Bergen: Bruk av dynamiske datastrukturer - Nøkkeltabeller: HashMap 2012-07-13» (PDF).
3. ↑   *Embedded Security*, besøkt 2021-12-08
4. ↑  Schneier, Bruce. «Cryptanalysis of MD5 and SHA: Time for a New Standard». Arkivert fra originalen 16. mars 2016. Besøkt 20. april 2016.
5. ↑  Altheide, Cory; Carvey, Harlan (2011). *Digital Forensics with Open Source Tools*. Elsevier. ISBN 9781597495868. doi:10.1016/b978-1-59749-586-8.00001-7. Besøkt 8. desember 2021.
***Within the Realm of a Dying Sun*** er det tredje albumet til Dead Can Dance, utgitt den 27. juli 1987 på plateselskapet 4AD. På albumets cover er et bilde av den franske sosialistiske politikeren og kjemikeren Francois Raspails grav i Père Lachaise.

Gravsted med statue av tildekket, sørgende person.Familiegraven til familien Raspail, brukt til coveret på albumet.
Albumet er i stor grad todelt, med de fire første sporene sunget av Brendan Perry og de fire siste av Lisa Gerrard. Brendan Perrys bidrag begynner med sporet «Anywhere Out of this World», som, akkurat som flere spor i det forrige albumet, er en referanse til Charles Baudelaire, spor nummer 2, «Windfall» er et rent instrumentalspor med bruk av fløyter. Spor nummer fire, «Xavier» er foreslått å handle om den oppdiktede Rosanna Xavier som blir straffet for et lovbrudd mot en uskreven lov, og at hun lider under et mannsdominert styre. I denne sammenhengen er Rosanna Xavier symbolet på alle undertrykkede kvinner. Perrys sangstemme er blirr sammenliknet både med Jim Morrison og med Eddie Vedder.

Albumets andre halvdel består av sanger fremført av Lisa Gerrard. Disse er sunget i glossalia, det vil si at det ikke er noen forståelige ord i tekstene. I stedet er stemmen brukt som et instrument. Som Brendan bruker også Gerrard trommer, strykere, messingblåsere og treblåsere for å få fram en stil som høres ut som en blanding av en rekke stilarter, flesteparten av hvilke flere hundre år gamle. Hennes stil på det femte sporet, «Dawn of the Iconoclast» ble sammenliknet både med Richard Wagner og Laibach. Samtlige spor, men spesielt sjettesporet «Cantara» er blitt beskrevet som en blanding mellom arabisk, aborginsk-australsk, klassisk europeisk og en rekke andre stilarter.

Brendan Perry uttalte til Rolling Stone at de to bevisst unngikk kategorisering i sjangre. Tradisjonelt har verdensmusikk og new age ofte blitt brukt for å beskrive albumet.

Sporliste
---------

1. «Anywhere Out of the World» – 5:08
2. «Windfall» – 3:30
3. «In the Wake of Adversity» – 4:14
4. «Xavier» – 6:16
5. «Dawn of the Iconoclast» – 2:06
6. «Cantara» – 5:58
7. «Summoning of the Muse» – 4:55
8. «Persephone (The Gathering of Flowers)» – 6:36

Referanser
----------

1. ↑  Dead Can Dance: 'Within The Realm Of A Dying Sun (2016 LP Pressing)' - 4AD
2. ↑  Dead Can Dance Xavier lyrics - Genius.com
3. ↑  Dead Can Dance Within the Realm of a Dying Sun - Sputnik Music
4. ↑  Dead Can Dance Within the Realm of a Dying Sun Arkivert 21. april 2019 hos Wayback Machine. - Soundlab
5. ↑  Within the Realm of a Dying Sun - Allmusic.com
6. ↑  Kory Grow: Dionysus Dead Can Dance on Awakening the Ancient Instincts Within - Rolling stone, 7. nobember 2018, hentet 21. april 2019

Eksterne lenker
---------------

* (en) *Within the Realm of a Dying Sun* på Discogs Rediger på Wikidata

* (en) *Within the Realm of a Dying Sun* på MusicBrainz Rediger på Wikidata

* (en) *Within the Realm of a Dying Sun* på AllMusic Rediger på Wikidata


|  |  |
| --- | --- |
| Oppslagsverk/autoritetsdata | MusicBrainz
 |
**Fusina kraftverk**, også kjent under navnet ***Andrea Palladio kraftverk***, er et kombinert varmekraftverk beliggende i regionen Veneto i Italia. Det er installert produksjonskapasitet på totalt 1 230 MW fordelt på 5 blokker / turbiner, installert først med 960 MW 1962-1974 (2 x 160 MW, 2 x 320 MW), og deretter i en andre byggefase fram til 1992. Brenselstypen for hovedanlegget er kull og råolje, og operatører er energiselskapene Enel SpA og det regionale kraftselskapet Venezia Power S.R.L.S.

I 2009 stod det videre ferdig et hydrogenkraftverk - ***Fusina hyrogenkraftverk***, inne på området til hovedkraftverket - med en totalkapasitet på 12 MW for gassturbinen og 4 MW for en dampturbin som er installert som tilleggsenhet. Dette anlegget har en kombinasjonssyklys-gassenhet fra General Electric, og ble bygget ut med delfinansiering fra EU-kommisjonen og Italias regjering.

Anlegget ligger i Fusina-Moranzani i Mestre, som er Venezias havneby på fastlandet i øst, og helt inntil kraftverket er det havner for kullimport og store oljelagre. De totale CO2-utslippene i 2008 var ca. 4 767 000 tonn.

Se også
-------

* Liste over verdens største kullkraftverk

Referanser
----------

1. ↑  Hydrogenkraft[*død lenke*] - presentasjon fra *Enel*, 30. mai 2011.
2. ↑  EU – liste over CO2-utslipp per installasjon.

Eksterne lenker
---------------

* IndustCards – «Coal-Fired Plants in Italy».
* Andrea Palladio Power Statoin - *SourceWatch*.
* First hydrogen Power plant in Italy - *Alternative Energy*, 21. august 2009.
* Enel's Fusina hydrogen-fueled plant goes online - *Power Magazine*, 1. september 2009.
* Fusina Hydrogen Power Plant Arkivert 4. september 2016 hos Wayback Machine. - *Zero-stiftelsen*.